Минйәр свитаһы доломиттарҙан , һирәгерәк эзбизташтарҙан ғибәрәт , үрге өлөшөндә кремний ҡатлауҙары билдәләнә ; ҡалынлығы 500 — 600 м . Уҡ свитаһы ( эзбизташ , глауконит-кварцлы , кварцлы һәм полимикт ҡомташ һәм алевролит ; ҡалынлығы 200 — 400 м ) башлыса Башҡорт мегантиклинорийының көнсығыш ҡанатында таралған ( Уҡ , Әшә , Баҫыу , Еҙем , Оло Нөгөш йй. басс . ) ; структураның көнсығыш ҡанатында өлөшләтә Тирлән һәм Криволук синклиналдәрендә билдәләнә .